
DISSERTATIO  MEDICA 

v 

DE 


ERYSIPELATE. 


AUCTORE  JACOBO  LEWIS  DAVY. 


Ex  omnibus  qui  genus  humanum  afficiunt  mor¬ 
bis,  vix  ullus  est,  forsan,  qui  magis  interest  me¬ 
dicis,  vix  ullus  attentione  dignior,  quam  Erysi¬ 
pelas  ; — de  quo,  in  his  paginis,  in  animo  est  dis¬ 
serere.  Seculis  medicinae  pristinis, bene  cognitum 
esse  hunc  morbum  videtur.  In  Hippocratis  scrip¬ 
tis  multa  de  eo  invenienda  sunt,  et  historiarum 
morbi,  nulla  accuratior,  quam  ista,  in  Fabricii 
ab  Aquapendente  operibus,  nobis  tradita  est. 

Auctores  de  Erysipelate  tractantes,  de  specie- 
bus  multis,  et,  ut  aiunt,  distinctis,  quarum  uni¬ 
cuique  nomina  distincta  tribuerunt,  fere  men¬ 
tionem  fecerunt ;  hinc  in  eorum  scriptis,  Erysi¬ 
pelata  benignum,  malignum,  gangraenosum,oede- 
matosum,  &c.  descriptum  habemus.  Species  medi¬ 
cis  primaevis  fere  enumerata5,  quatuor  sunt ;  nem¬ 
pe,  Erysipelas  biliosum,  gangrsenosum,  phleg- 
monosum,  et  erraticum ;  classis  autem  hodie  fre¬ 
quentissime  cooptata,  est  ista  a  Doctore  Willan 
celeberrimo,  cui  classem  cutis  morborum  prae- 
stantissimam  debemus,  secuta.  Ille,  aeque  ac  an¬ 
tiqui  in  species,  quatuor  distinctas  Erysipelata 
divisit,  quas  sic  nominavit : — gangraenosum, 
cedematosum,  phlegmonosum,  et  erraticum.  Hae 
distinctiones, multis  hodiernis,  inutiles,  si  non  no¬ 
centes,  habentur,  ab  iis  qui  species  has  omnes  qua¬ 
si  eundem  morbum,  aetate,  habitu  corporis,  parte 
quam  morbus  aggreditur,  aliisque  rebus  haud 
certe  intellectis,  modificatum  respiciunt.  Dr 
Duncan,  junior,  de  certis  casibus,  in  nosocomio 
regali  hujus  urbis  tractatis,  sic  scribit : — “  From 
a  review  of  these  cases,  as  well  as  some  others 

formerly  observed,  Dr  Willan  does  not  appear 
to  me  to  have  suceeeded  in  establishing  the  dis- 
tinctions  into  which  he  has  divided  his  genus 
Erysipelas.”* 

In  animo  est,  me  praecipue  ad  Erysipelata  ve¬ 
siculosum,  Culleni  nostri  celeberrimi,  consideran¬ 
dum  cohibere,  cujus  symptomata,  causas,  et  ter¬ 
minationes,  quamprimum  describam,  tunc  ex  his, 
quaedam  de  morbi  natura  argumenta  deducere 
conabor,  et  postea  de  curatione  pauca  dicam. 

Vox  Erysipelas  pro  febre  Erysipelacea  a  Cul- 
leno  usurpatur,  et  sic  definitur : — “  Synocha  du¬ 
orum  vel  trium  dierum,  plerumque  cum  somno¬ 
lentia,  saepe  cum  delirio.”  Vitium  cutaneum  Ery¬ 
thema  nominavit,  quod  sic  descripsit : — “  Phlogo- 
sis  colore  rubicundo,  pressione  evanescente,  am¬ 
bitu  inequali,  serpente,  tumore  vix  evidente, 
in  cuticulae  squamulas,  in  phlyctaenas,  vel  vesi¬ 
culas,  abeunte ;  dolore  urente.”  Genus  Erysi¬ 
pelata  in  duas  species  divisit,  quarum  priorem, 
de  qua  nunc  loquimur,  his  verbis  definivit : — 


*  Edin.  Medical  and  Surgical  Journal,  Vol.  LXIX. 

“  Erysipelas  erythemate,  rubedine  serpente, 
latum  spatium  occupante,  et  locis  ejus  quibus¬ 
dam  in  vesiculas  magnas  abeunte.”  Sympto¬ 
mata  enumerando,  de  iis  sub  capitibus  duobus 
loqui  forsan  plurimum  conveniet.  Primo  de  iis 
^  quae  partem  ipsam,  et  deinde  quae  habitum  cor¬ 
poris  afficiant. 

Macula  levis,  colore  clarissime  rubro,  caloris 
sensu  prurientis,  fere  primum  indicium  est  hujus 
morbi.  Haec  partibus  vicinis,  donec  latam  super¬ 
ficiem  occupaverit,  gradatim  se  extendit.  Pubor 
nonnunquam,  pressione  digito  admota,  evanescit, 
sed  cito,  pressione  remota,  redit ;  saepe  autem,  si¬ 
cut  ubi  tela  reticulata  subjecta  multum  afficitur, 
immutatus  manet.  Pars  tumet,  sed  tumor  dif¬ 
fusus  est.  Cullenus,  in  ejus  definitione,  dicit  tu¬ 
morem  vix  evidentem  esse ;  pars  autem  non  so¬ 
lum  evidenter  sed  maxime  tumet,  ita  ut,  fa¬ 
cie  affecta,  vultus  totus  deformetur,  extremis, 
membri  universi  incrementum  moveatur.  (E- 
dema  nonnunquam  partem  affectam  occupat. 
Progrediente  morbo,  nullo  autem  certo  morbi 
stadio  quamvis  plerumque  circiter  quartum, 

vel  quintum  diem,  videntur  vesiculae,  humore 
saepe  limpido,  saepe  colore  subflavo,  impletae; 
quibus  ruptis,  ulcera  sanatu  difficillima  parti¬ 
bus  vicinis  excitantur.  Hae  vesiculae  non  sem- 
per,  quamvis  frequentissime,  Erysipelatis,  aggres¬ 
sum  comitantur,  nam  morbus,  his  absentibus, 
per  totum  cursum  haud  raro  progreditur.  Dolor 
qui  Erysipelata  comitatur,  longea  dolore  pulsatili 
phlegmonis  differt  ;  vel,  ut  Celsus  loquitur, 
“  Magis  prurit  quam  dolet.” 

Fere  circiter  octavum,  vel  nonum  diem,  haec 
symptomata  cedunt,  dolor,  calor,  et  tumor,  minu¬ 
untur,  pars  affecta  flavescit,  desquamat,  et  tunc 
ad  statum  salutis  cito  redit;  ni,  ut  non  infre- 
quenter,  extremis  affectis,  accidit,  oedema  per¬ 
maneat. 

Horrores,  calore  aucto,  secuti,  gustus  ore  ama¬ 
rus,  nausea,  nonnunquam  vomitus,  cephalaea,  in¬ 
quietudo,  anxietas,  et  lassitudo.  Erysipelatis  ag¬ 
gressui  praecedunt ;  tunc  multum  imminuuntur 
vires,  dolor  capitis,  somnolentia,  et  saepe  delirium, 
adsunt ;  respiratio  difficilis  est ;  pulsus  durus  et 
frequens,  frequentur  autem  mollis  et  plenus,  fit ; 

lingua  crusta  albida  obtegitur,  et  sicca  et  aspera 
videtur.  Secundum  signorum  localium  gradum 
quibuscum  fere  minuuntur,  aegro  ad  salutem  re- 
deunte,  haec  signa  perstant. — Nonnunquam  au¬ 
tem  res  aliter  se  habent.  Pars  affecta  livescit, 
vesiculis  ruptis,  acrior  fit  humor  ab  iis  delap¬ 
sus,  fiunt  ulcera,  cito  in  gangraenam  desitura. 
Praeter  haec  signa  localia  infausta,  Febris  Typhus 
fit,  lingua  subnigra,  pulsu  frequenti,  debili,  et 
inaequali.  Delirium  supervenit,  coma  sequitur, 
et  aeger  cito  morti  occumbit. 

Ordine  abnormi,  haec  indicia  apparent,  gene¬ 
ralia  nonnunquam  localibus,  et  saepissime  lo¬ 
calia  generalibus,  praecedentia.  Haud  infrequ- 
enter  eodem  tempore  oriuntur  et  generalia,  et 
localia.  In  iis  exemplis  ubi  communia  partiali¬ 
bus  praecedunt,  illa,  istis  apparentibus,  nullo 
modo  decrescunt,  contra  saepissime  ingravescunt. 
Talia  sunt  indicia  solita  Erysipelatis ;  quod 

X 

ullam  summi  corporis  partem  corripiat ;  et  se¬ 
cundum  partem  affectam  nonnullo  modo  vari¬ 
ant  signa.  Regionibus  nostris  facies  praecipue 
morbo  obnoxia  est.  In  hac  Erysipelatis  forma, 

macula  parva  et  rubra,  quavis  faciei  vel  auris 
parte  primum  observatur,  quae  per  vultus  unum 
latus,  usque  ad  collum  celeriter  serpit,  tunc  ad 
alterum  se  extendit,  donec  vultus  totus  maxime 
tumidus  et  deformis  factus  fuerit.  Palpebrae  tu¬ 
ment  ;  vasa  conjunctivae  pus  effundunt ;  respira¬ 
tio  plus  laborat,  et  somnolentia  vel  delirium  ma¬ 
gis  urget,  quam  ubi  ulla  alia  pars  afficitur.  In 
feminis,  mammae  aliquando  afficiuntur  morbo, 
quando  haud  raro  in  suppurationem  desinit. 
Adultis  trunco  raro  incidit  Erysipelas,  ni  quidem 
Erysipelata  Phlyctaenodes  Culleni,  vel  Anglice 
Shingles,  speciem  respiciamus.  Infantibus  autem 
periculosissimae  hujus  morbi  formae  truncus  est 
sedes.  Haec  forma  morbi  raro,  ni  in  nosocomiis 
puerperis,  videtur.  Infantes  tenera  aetate,  nempe, 
a  primo  ad  octavum  vel  decimum  diem  aggredi¬ 
tur,  et  exempla  non  desunt,  ubi  infantes  etiam  a 
partu  affecti  sunt.*  In  plurimis  exemplis,  vis¬ 
ceribus  abdominis  inflammatis  conjungi  videtur, 


Medical  Communications,  Vol.  II.  Art.  4. 

ut  cadavera  post  mortem  secta,  ostenderunt.  Ex 
ligaturis  funi  umbilicali  admotis  originem  du¬ 
cere  crediderunt  nonnulli.  Hanc  Erysipelatis 
formam  Doctor  Under wood  primo  accurate  des¬ 
cripsit.  HofFman  autem  huic  morbo  referre  vi¬ 
detur  ubi  dicit,  “  Umbilicalem  regionem  in  in¬ 
fantibus  infestat,  ac  inde  per  abdomen  spargitur, 
cum  gravibus  pathematibus,  funesto  ut  pluri¬ 
mum  eventu.”  De  hac  re  posthac  scripserunt 
Doctores  Garthshore  et  Bromfield.^  Umbilico 
fere  incipit,  et  cito  per  abdomen  ad  genitalia, 
quae  nonnunquam  decidunt,  extendit.  Erysi¬ 
pelas  nonnunquam  errat,  parte  primum  affecta 
decedens,  alteram  afficit,  et  hoc  modo  per  totum 
corpus  errabit;  haec  forma  est  a  Doctore  Willan 
erraticum  nominata.  His  exemplis  unusquisque 
aggressus  succedens  praeeunti  mitior  plerumque 
invenitur.  Exemplum  Erysipelatis  universi  a 
Renauldin  narratur, f  quo  morbus  totam  corporis 
superficiem,  facie  sola  excepta,  graviter  affecit. 


*  Medica!  Communications,  Vol.  II.  Art.  4  and  5. 
t  Dictionnaire  des  Sciences  Medicales. — Erysipele. 

An  unquam  ulla  pars  interna  corporis,  huic 
morbo  obnoxia  sit,  dubitare  licet,  quamvis  pater 
ille  medicinae  celeberrimus,  Hippocrates,  in 
ejus  scriptis,  de  utero,  vesica  urinaria,  pulmo¬ 
nibus,  &c.  Erysipelate  affectis  mentionem  fe¬ 
cit.  Sedes  frequentissima  Erysipelatis,  est  cutis 
vera,  cujus  inflammationem  solummodo  Pinei 
nominavit  Erysipelata.  Hoctor  C.  Smith  dicit,* 
“  From  my  own  observation,  I  know  no  part  of 
the  body  but  the  skin  and  fauces,  which,  strictly 
speaking,  is  a  continuation  of  the  skin,  tbat  is, 
liable  to  the  true  Erysipelatous  Inflammation.” 
Morbum  fere  in  parte  a  Doctoribus  Smith  et  Pi¬ 
nei  descripta  inchoari,  et  huic  rei  multa  ei  sin¬ 
gularia  debere,  vix  dubitandum  est ;  neque  minus 
certum  est,  morbum  fere  Erysipelata  nomina¬ 
tum,  aliquando  ad  telam  reticulatam  subjectam 
extendere.  An  unquam  viscera  aggrediatur 
morbus,  dubito,  nulla  signa  enim  mihi  nota 
sunt,  quibus  inflammatio  eruptionis  Erysipela- 
tosae,  retrocessioni  superveniens,  ab  inflamma- 


*  Medical  Communications,  Vol.  II. 

tione  ex  ulla  alia  causa  ortd,  dignoscenda  est ; 
neque  cadaverum  sectiones  ullas  mutationes  mor¬ 
bidas  speciales  indicaverunt. 

Indicia  et  historiam  morbi  recensitus,  nunc 
ad  causas  progrediar,  et  de  prsedisponentibus, 
excitantibus,  et  proxima,  in  ordine  tractabo ; 
primo  istas  quae  habitum,  et  tunc  quae  partem 
ipsam  afficiunt,  enumerans.  Primae  classis  sunt 
plurimae,  quae  omnes,  ni  fallor,  aut  ad  illum  cor¬ 
poris  statum  plethora  nominatum,  aut  ad  pri¬ 
marum  viarum  morbos,  referantur.  AEtas  adulta, 
ullius  depletionis  solitae,  sicut  in  faeminis  men¬ 
sium,  vel  fluxus  haemorrhoidalis,  suppressio, 
ebrietas,  et  satietas,  huic  morbo  praedisponunt. 
Aerem  nosocomiorum  inquinatum,  inter  has 
causas  enumerare  oportet;  hinc  his  locis  morbum 
epidemice  grassantem,  haud  raro  videmus,  et 
causis  etiam  levissimis  saepe  excitatum.  Inter 
causas  abditas  quae  in  partem  ipsam  agunt,  ag¬ 
gressum  morbi  praecedentem  dicam.  Semel  hoc 
morbo  affecti,  regressui  ejus  valde  obnoxii  sunt, 
et  certis  anni  temporibus,  in  quibusdam,  redire 
solet.  (Edema  partis  cujus  vis  morbo  praedis- 

ponit ;  hinc  in  hydropicis  morbus  facillime  mo¬ 
vetur. 

Medicinae  primaevis,  bilis  ad  ullam  partem 
fluxioni,  hunc  morbum  tribuere  auctores  soliti 
erant ;  hinc  Galen,  “  Bilis  in  toto  corpore  regium 
morbum,  in  una  particula  Erysipelata,  facit.”  Du¬ 
as  esse  bilis  species  putavit ;  scilicet,  bilis  alimen¬ 
taria,  et  excrementitia  ;  illam  Erysipelatis  cau¬ 
sam  habuit ;  hinc  dixit,  “  Erysipelata  fieri  a 
sanguine  tenuissimo  ac  proinde  a  bile  alimen¬ 
taria.”  Fabricius  ab  Aquapendente  de  hoc  mor¬ 
bo  dicit,  “  Fit  Erysipelas  a  bilioso  humore ;”  et 
“  bilem  motam”  inter  causas  hujus  morbi,  Cal- 
lisen  enumerat.  Huic  fluxionis  doctrinae  mini¬ 
me  credens, Desault,  Chirurgus  Gallicus  celeber¬ 
rimus,  nuper  defunctus,  morbum  ex  nimia  bilis 
secretione  pendere  credidit,  et  hinc  ejus  rationis 
medendi  fundamentum.  Verisimile  quidem  est, 
morbum  aliquando  ex  hac  causa  originem  du¬ 
cere,  nam  frequentiorem  esse,  tunc  temporis  an¬ 
ni  quo  hepatis  morbi  maxime  urgent,  non  ne¬ 
gandum  est,  neque  dubitandum,  primarum  vi¬ 
arum  morbo  evidente,  nausea,  et  gustu  in  ore 

amaro,  indicato,  saepissime  conjungi.  Nec,  si 
consensum  mirabilem  inter  cutem,  hepar,  et 
primas  vias,  consideremus,  difficile  erit  intellec¬ 
tu,  quomodo  tali  modo  morbus  excitetur.  In 
modo  satis  evidente  hic  consensus  apparet  in 
exanthematicis  quibusdam  ;  et  aliis  morbis,  et 
nostris  sensibus,  attentione  diuturna,  facillime 
probetur.  Post  cibum  plenum  corporis  superfi¬ 
cies  calescit,  et  rubescit,  et  quo  citius  et  pro- 
fectius  concoquatur  cibus,  eo  citius  refrigescit 
corpus.  Dominus  Abernethy  celeberrimus  sic 
de  hoc  consensu  scripsit  “  In  affections  of 
this  latter  organ,  (viz.,  the  stomach,)  the  skin  is 
dry  and  cold,  moist  and  cold,  hot  and  dry,  moist 
and  hot,  and  it  suddenly  changes  from  one  to 
the  other  condition,  as  the  state  of  the  stomach 
varies.  When  the  digestive  organs  are  disorder- 
ed,  the  irritable  state  of  the  skin  is  manifested 
by  the  effects  of  blisters,  and  other  irritating 
applications.  A  blister  produces  a  tormenting 


*  On  the  Constitutional  Treatment  of  Local  Diseases. 
By  J.  Abernethy. 

local  disease,  and  a  Burgundy-pitch  plaster 
causes  extensive  erythema.”  Multi  contagio¬ 
nem  Erysipelatis  causam  habuerunt ;  de  hac  re 
autem  multum  differunt  auctores,  et  res  adhuc 
sub  judice  est.  Non  mihi  est  rem  dijudicare ; 
pauca  tamen  de  medicorum  sententiis  proferre 
volo.  Morbum  ex  contagione  originem  duxisse, 
primo,  ni  fallor,  docuit  medicus  ille  doctissimus 
Doctor  Franciscus  Home,  qui  sic  scribit : — 
“  The  Erysipelas  was  at  that  time  epidemic  in 
the  Infirmary,  and  heyond  ali  doubt  infectious, 
though  it  was  never  before  thought  to  be  so ; 
for  the  patients  in  the  beds  next  to  those  who 
had  Erysipelas,  and  the  nurses  attending  them, 
were  infected ;  and  the  surgeons  of  the  Hospi- 
tal  found  that  an  Erysipelas  supervened  on 
every  incision  ”*  Exempla  nonnulla  quas  ex 
hac  causa  orta  esse  videbantur,  a  Doctore 
Wellsf  narrantur.  Doctor  Alison,  Medicinae 
Institutionum  in  hac  Academia  Professor,  Ery- 
sipelata  contactu  quidem  propagatum  se  vi- 

*  Clinical  Experiments  and  Histories. 

t  Transactions  of  a  Society  for  the  Improvement  of  Me- 
dical  and  Chirurgical  Knowledge,  Vol.  II.  Art.  17*  1800. 

disse,  Praelectionibus  Clinicis,  narravit.  Disserta¬ 
tione  Inaugurali  a  Doctore  Bright*  prolata,  ex¬ 
empla  morbi,  contagione  (ut  opinatus  est  auc¬ 
tor)  propagati,  narrantur.  Quamvis  sententiae 
supradictae  attentione  sint  dignissimae,  non  de¬ 
sunt  multi,  quorum  sententiae  vix  minore  pre¬ 
tio  habendae  sunt,  qui  morbum  contagione  un¬ 
quam  propagatum  esse  negent.  Alii  putant 
tantum  leviter  contagiosum  esse.  Exemplum 
unum  tantum  se  vidisse  testatur  Doctor  Wil- 
lan,t  qui  per  annos  fere  triginta  sex,  ad  Carey- 
Street  Dispensarium  Londini,  medici  officiis 
diligenter  functus  est,  et  morbum,  inter  aegros, 
et  in  locis,  precipue  huic  extensionis  modo  faven¬ 
tibus,  procul  dubio  vidisset.  Doctor  Bateman,^ 
qui  etiam  his  officiis  functus  est,  sic  dicit : — 
“  Other  diseases,  not  contagious  in  themselves, 
appear  to  become  United  with  typhus,  or  conta¬ 
gious  fever,  and  thus  to  be  propagated  in  their 

*  Dissertatio  Inauguralis  De  Erysipelate  Contagiosa. 
Auctore  R.  Bright.  Edin.  1813. 

+  Willan  on  Cutancous  Diseases. 

X  Practical  Synopsis  of  Cutaneous  Disease.  T.  Bateman, 

M.  D. 

double  form  :  for  example,  the  peritonitis  of  wo- 
men  in  child-bed,  and  the  nlcerated  sore  throat. 
The  simple  Phlegmonous  Erysipelas,  at  ali 
events,  was  never  known  to  be  propagated  like 
an  infectious  disease.”  Anatomiae  et  Chirurgiae 
Professor,  Doctor  Monro,  de  hac  re  praelegens, 
narrat,  se,  tempore  autumnali,  anni  1821,  aegros, 
hoc  morbo  affectos,  plurimos  vidisse,  sed,  ne  ex¬ 
emplo  quidem  uno.  Erysipelata  contagione  pro¬ 
pagatum  esse  observasse.  Tempore  hyemali, 
anni  1819?  et  vernali,  1820,  morbum  in  noso¬ 
comio  Sancti  Thomae,  Londini,  grassantem  vidi, 
sed  nunquam  a  contagio  extendentem,  quamvis 
tempore  eodem,  in  partibus  nosocomii  diversis, 
aegri  affecti  erant.  -ZEgri  duo,  quorum  unus, 
homo,  altera,  foemina,  sideratione  affecti,  a  Vene¬ 
riis  ad  dormitoria  munda  translati  fuerunt,  in 
quibus  ambo,  homo  secundo,  mulier  quarto  die 
post  dormitorii  mutationem,  et  quinto  die  morbi, 
comate  laborantes,  interempti  sunt.  Nemo  inco¬ 
lentium  dormitoriis  in  quibus  accepti  erant  hoc 
morbo  affecti  erant. 

Plurimi  qui  Erysipelata  morbum  contagiosum 
habuerunt,  sic  opinati  sunt  ob  extensionem  mor- 

bi  in  nosocomiis ;  considerare  oportet  autem 
omnes  his  locis  incolas  aeque  causarum  praedis- 
ponentium  actioni  subjectos  esse  ;  vix  igitur  mi¬ 
randum  est,  ut  opinor,  morbum  multos,  aut  eo¬ 
dem  tempore,  vel  in  successione,  aggressurum 
esse.  Casus  quidem  a  Doctore  Wells  memorati 
non  in  nosocomio  evenerunt ;  hos  aegros  tamen 
morbo  proclives  forsan  reddidisset  aer  impurus, 
dicit,  enim,  se  morbum  progredientem  munditie 
et  ventilatione  prohibuisse ;  hinc  domos  immun¬ 
das  et  male  ventilatas  antea  fuisse,  inferre  licet. 

An  contagium  causa  sit  Erysipelatis,  vide¬ 
mus  adhuc  incertum  esse,  sententiae  de  h&c  re  a 

M.  Renauldin,  in  “  Dictionnaire  des  Sciences 
Medicales”  prolatae  assentire  velim.  Sic  dicit : — 
“  Quelques  medicins  ont  crus  que  1’Erysipele 
peut  se  transmettre  d’un  individu  a  un  autre  par 
voie  de  contagion.  Nous  ne  lui  avons  jamais 
reconnu  cette  propriete,  dans  les  faits  tres 
nombreux  qui  se  sont  offerts  a  notre  pratique. 
Nous  croyons  donc  que  cette  opinion  nouvelle- 
ment  reproduite  est  un  erreur  fondee  probable- 
ment  sur  ce  plusieurs  in  dividus  reunis  dans  le 

meme  local  successi vement  ou  simultanement 
atteints  d’Erysipele,  se  sont  trouves  exposes  aux 
meme  influences,  ou  dans  des  conditions  favor- 
able  au  developpement  de  cette  maladie.”* 

Sunt  et  alia*  Erysipelatis  causae,  nempe  in¬ 
temperantia,  animi  affectus, — quales  sunt  terror, 
moestitia,  ira.  Medicus,  hominem  se  vidisse  in 
quo  hydrargyri  submurias  minima  dosi,  morbum 
saepe  excitavit,  mihi  nuper  narravit.  Multas 
causas  locales  hic  morbus  agnoscit.  Injuriae  cui¬ 
vis  parti  illatae,  praecipue  capiti ;  stimulantia  cuti 
admota,  temperiei  subitae  mutationes.  Virus 
vaccinum  Erysipelatis  aggressum  induxit.  Duo 
hujusmodi  exempla  memorata  sunt.f 

Hunc  morbum  ab  hirudinis  morsu  in  nosoco¬ 
miis  a  nonnullis  oriri  dicitur,  ab  aliis  autem  ne¬ 
gatur.:):  Si  unquam  hanc  causam  agnoscit  mor¬ 
bus,  non  ulla  re  speciali  in  animalis  morsu  ex¬ 
citari  videtur,  sed  potius  irritamento  simpliciter 
aegris  antea  praedispositis  admoto ;  aere  enim  jam 


*  Dictionnaire  des  Sciences  Medicales,  Art.  Erysipele, 
f  Medical  and  Physical  Journal,  1801. 

J  Dr  Duncan,  jun. 

inquinato,  ullum  cujusmodi,  et  etiam  levissimum 
irritamentum,  morbum  excitabit 

Erysipelas,  accurate  dicens,  ni  fallor,  inflam¬ 
matio  est.  De  causa,  igitur,  ejus  proxima  trac¬ 
tare  me  procul  ultra  hujusmodi  dissertationis  li¬ 
mites  produceret ;  non  in  animo  est,  igitur,  in 
arenam  descendere  de  statu  vasorum,  de  quo 
tam  multa  et  ingeniosa  scripta  sunt,  hoc  tamen, 
ut  opinor,  vix  negandum  est, — actionem  propriam 
et  aequalem  inter  cor  et  vasa  tenuiora,  in  inflam¬ 
matione  subverti ;  hunc  circuitus  statum  in  Ery¬ 
sipelate  plane  videmus. 

Erysipelas  vel  in  resolutione,  desquamatione 
farinacea,  rarius  in  suppuratione,  in  gangraena, 
vel  ut  nonnulli  volunt,  in  metastasi,  desinit ;  co¬ 
mate  superveniente,  saepissime  interimuntur  aegri. 
(Edema  partis  affectae  haud  raro  diu  post  Ery¬ 
sipelatis  aggressum  perstat.  Non  desunt  qui  Ery¬ 
sipelata  unquam  in  suppuratione  abire  negent. 
Callisen  de  hac  re  sic  dicit : — “  Veram  suppu¬ 
rationem  nunquam  admittit  Erysipelas.”*  Ery- 


*  Callisen  Syst.  Hodiern. 

sipelata  autem  sic  terminare,  non  possum  du¬ 
bitare,  quamvis  non,  ut  doctissimus  Joannes 
Pearson  dicit,  in  cavo  circumscripto.*  Termi¬ 
nationum  hujus  morbi  nulla  est  infaustior,  quam 
gangraena,  quam  coma  saepe  comitatur  vel  prae¬ 
cedit.  Coma  ex  metastasi,  vel  morbo  ad  cere¬ 
brum  translato,  pendere  dicitur ;  dubitandum 
est  autem,  an  non  potius  ex  morbi  extensione, 
quam  metastasi,  opprimatur  cerebrum;  signa 
enim  externa,  quamvis  aeger  comate  gravissime 
laboraret,  vix  minuuntur. 

De  Erysipelate  caute  prognoscendum  est,  et 
prognosis  ex  parte  affecta,  aegri  aetate,  et  habitu 
corporis,  pristino  vivendi  modo,  et  aeris  statu, 
praecipue  ducenda  est. 

Quoad  morbi  sedem  refert ;  minus  periculi 
plerumque  adest,  extremis  affectis,  quam  cum 
morbus  faciem  adoritur.  Si  juvenis  sit  aeger, 
.obusto  corporis  habitu,  si  se  vino  aut  epulis  non 
multum  devoverit,  si  cerebrum  non  laboret,  et 
aer  dormitorii  sit  purus,  eventum  felicem  expec- 


*  On  the  Principies  of  Surgery.  By  J.  Pearson,  M.  D. 

tandum  est.  Si  contra  a?ger  senis  sit,  et  mor¬ 
bis  prioribus,  vel  nimio  baccho,  debilitatus,  si 
delirium  adsit,  et  aer  sit  inquinatus,  periculum 
metuendum  est.  Sub  finem  morbi,  si  flavescat 
pars  affecta,  si  cedant,  tumor,  calor,  et  dolor,  et 
cum  his  pyrexia,  prognosis  bona ;  contra  si  li¬ 
veat,  et  coma  urgeat,  si  pulsus  debilis,  frequen- 
tissimus,  et  inequalis  fiat,  satis  infausta  erit. 

De  diagnosi  me  aliquid  in  hoc  loco  dicere 
non  necesse  puto,  quoniam  multa  quae  quam¬ 
primum  de  actione  Erysipelatosa  dicturus  sim, 
signa  praecipua,  quibus  multi  inter  hunc  mor¬ 
bum,  erythema,  et  phlegmon  dignoscere  conati 
sunt,  complectentur. 

Quamvis  plurimi  actionem  Erysipelatosam 
penitus  ab  ista  phlegmon  excitante  distinctam 
habeant,  non  desunt  alii  qui  eandem  esse  actio¬ 
nem,  specie  tantum  variatam,  credant.  Indicia 
quatuor  inflammationis  a  Celso  memorata,  et  ab 
omnibus  confirmata,  nempe  rubor,  calor,  tumor, 
et  dolor,  hunc  morbum  semper  comitantur.  Dis¬ 
crepantiam  colore  coccineo  pressu  evanescente, 
dolore  urente,  bullis,  discrimine  terminationum. 

Erysipelatis,  a  similitudine  inter  id  et  exan¬ 
themata,  et  febris  diversi  specie,  et  metastasi, 
indicari  nonnulli  contendunt.  Haec  autem,  ut 
mihi  videtur,  non  discrimen  indicant,  quoniam 
ex  structuri  diversi  affecti  oriantur,  et  ex  hic 
causi  explicari  possint. 

Phlegmon  inflammatio  est  telam  cavernosam 
afficiens.  Tela  reticulata  habet  cellulas  inter  se 
communicantes,  in  quibus  vasa  inflammatione 
excitata  lympham  effundunt,  lympha  effusa  cel¬ 
lulas  oblinit,  et  hiatus  inter  cellulas  occludit; 
hinc  forsan  ratio  quare  tumor  major,  quam  in 
Erysipelate  et  etiam  quare  circumscriptus  sit. 
In  cute  vera  quam  Erysipelas  aggreditur,  nullae 
sunt  cellulae,  hinc  tumor  diffusus.  Coloris  dis¬ 
crimen  ex  sede  diversa  morbi  etiam  oriatur,  si¬ 
cut  et  diversitas  doloris.  Color  differt  a  phleg¬ 
mone  forsan  ob  majorem  corporis  superficiei  ap- 
propinquitatem  vasorum  in  Erysipelate  affec¬ 
torum  ;  et  ob  eandem  rationem  forsan  rubor 
sub  pressu  decedit.  Dolorem  diversum  nervo¬ 
rum  copiae  tribuere  licet ;  in  cute  vera,  enim, 
distribuuntur  papillae  nervosae,  tenerrimae,  et 

maximo  sensu  praeditae.  Vesicationes  non  sem- 
per  Erysipelata  comitantur,  morbum  enim  per 
totum  cursum  progredientem,  his  absentibus, 
saepissime  videmus.  Si  adsint,  sero,  vasis  cuta¬ 
neis  nimis  irritatis,  effuso,  pendent.  Haec,  ac¬ 
tione  insolita  cordis  et  vasorum  magnorum,  dis¬ 
tenduntur  et  irritantur;  sese  hoc  irritamento 
liberare  exercent;  hinc  serum  effusum.  Frequens 
terminatio  Erysipelatis  in  gangraenat,  aliud,  ut 
nonnulli  volunt,  argumentum  praebet,  cur  in¬ 
flammatio  et  actio  Erysipelatosa  inter  se  penitus 
distinctae  haberentur.  Hoc  autem  minime  jus¬ 
tum  habeo ;  gangraena  enim  inflammationis  in 
aliis  partibus,  aeque  ac  Erysipelatis,  terminatio 
est ;  et  si  in  isto  sit  frequentior,  potius  nervo¬ 
rum  copiae  ad  cutem  transmissorum,  quam  dis¬ 
crepantiae  inter  se  specificae,  tribuendum  esse 
puto.  Eidem  etiam  causae,  terminationem  rario¬ 
rem  Erysipelatis  in  suppuratione,  tribuere  licet ; 
quo  major  enim  in  parte  sit  nervorum  copia,  eo 
minor  videtur  ad  suppurationem  proclivitas,  et 
vice  versa.  Suppuratione  Erysipelati  superve¬ 
niente,  se  telae  reticulatae  extendisse  morbum, 

et  igitur  non  postea  Erysipelata  habendum  esse, 
dicunt  nonnulli,  et  inter  alios,  Doctor  C. 
Smith,  S.  Cooper,  et  Mons.  Henauldin.  Haec 
sententia,  si  justa,  actiones  easdem  esse  procul 
dubio  probare  videtur ;  cum  enim  actionem  mor¬ 
bosam  in  una  parte  (nempe  in  cute)  incipientem, 
et  se  ad  alteram  (scilicet  ad  telam  reticulatam) 
extendentem  videamus,  et  ibi  effectus  inflam¬ 
mationis  primum  in  membrana  cellulosa  inci¬ 
pientis  excitantem,  has  actiones  easdem  esse,  et 
speciem  diversam  structura?  discrepantia  solum¬ 
modo  pendere,  non  possumus  non  putare. 

Multum  inter  se  has  actiones  differre  nonnulli 
putant,  propter  similitudinem  inter  Erysipelata 
et  exanthemata.  Cullenus  equidem  hunc  mor¬ 
bum  in  ter  exanthematainnosologiaejus  collocavit, 
an  recte  posuisset,  multum,  ut  videtur,  dubitavit. 
Sic  hunc  ordinem  definivit : — “  Morbi  contagi¬ 
osi  semel  tantum  in  decursu  vitae  aliquem  affici¬ 
entes,  definito  tempore  apparent  phlogoses  saepe 
plures  exiguae  per  cutem  sparsae.”  An  revera  con¬ 
tagiosum  sit  Erysipelas  dubitare  licet.  iEgri  se- 

mei  hoc  morbo  affecti,  ut  antea  notavi,  regressui 
ejus  maxime  obnoxii  sunt.  Foeminam  bis,  citra 
sex  menses,  morbo  oppressam  egomet  ipse  vidi ; 
et  certis  anni  temporibus  in  quibusdam  redire  so¬ 
let.  Signa  localia  nullo  tempore  definito  appa¬ 
rere  solent,  febri  enim  saepissime  praecedunt,  et 
haud  raro  incerto  die  post  febrem  apparent.  Ex 
his  levissimam  esse  inter  Erysipelata,  et  exanthe¬ 
mata,  similitudinem  videmus.  Febris  speciem 
vix  discriminis  fundamentum  habeam,  nam  va¬ 
riat  plurimum  in  diversis  exemplis,  ita  ut  uno, 
synochi,  altero,  synochae  formam  induat.  Quam¬ 
vis  tamen  febris  semper  typhodes  esset,  vix 
Erysipelata  non  esse  inflammationem  concludere 
oporteret,  nam  viscerum  inflammationem,  muta¬ 
tiones  morbidas  easdem  excitantem,  et  remediis 
iisdem  oppugnandam,  ac  simplicem  inflamma¬ 
tionem  typho  conjunctam,  haud  raro  videmus  ; 
sive  igitur  signa,  causas,  vel  terminationes  Erysi¬ 
pelatis  respiciam,  discrepantiam  non  esse  speci¬ 
ficam  inter  hunc  morbum,  et  inflammationem, 
alias  partes  afficientem,  concludere,  ni  fallor,  li- 

cet ;  et  hanc  sententiam,  propter  successum  me¬ 
dendi  methodi  plurimis  hodiernis  laudatae,  de 
qua  jam  dicendus  sum,  lubentius  amplector. 

In  ordine  duplici  de  remediis  in  hoc  morbo 
usurpandis  loquar.  Primo  de  remediis  internis, 
vel  ad  signa  generalia  debellanda,  necessariis. 
Secundo  de  externis,  vel  parti  ipsi  affectae  adhi¬ 
bendis.  Si  quod  de  natura  hujus  morbi  supra- 
dixerim  sit  justum,  ratio  antiphlogistica,  procul 
dubio,  ulli  alii  modo  tractandi  anteponenda  est. 
Hanc,  ob  debilitatis  magnae  et  gangraenae  timo¬ 
rem,  persequi  nolunt  multi.  Debilitas  autem  et 
gangraena  actione  ista  inordinata,  quam  cohibere 
oportet,  oriri  videntur  ;  nos  igitur  potius  promp¬ 
tius  adhibere,  quam  deponere,  remedia  deplentia 
incitare  debent.  De  hac  re  sic  scripsit  doctissi¬ 
mus  Doctor  Armstrong,  cui  de  Medicina  practi- 
c£i  lubentissime  refero  : — 44  The  prompt,  yet  li- 
mited,  adoption  of  the  antiphlogistic  treatment, 
will,  in  general,  not  only  prevent  gangrene  on 
the  surface,  but  those  effusions  and  suppurations 
which  sometimes  produce  so  much  mischief  when 
Erysipelas  is  seated  in  the  extremities et  ite- 

rum “  Nothing  can  be  more  fallacious  than  to 
suppose,  that,  in  the  beginning  of  such  cases,  the 
apparent  depression  of  the  strength  and  pulse 
prohibits  depletory  measures,  the  fact  is,  they 
strongly  point  out  their  propriety ;  and  the  Sys¬ 
tem  will  rise  as  if  relieved  from  a  load,  under 
their  administration”,*  Remedia  antiphlogisti- 
ca  prmcipua  sunt  sanguinis  detractio,  purgantia, 
emetica,  et  diaphoretica ;  de  his  igitur  in  ordine 
dicam.  Sanguinis  missionem  liberrimam  in  hoc 
morbo  plurimi  antiquorum  laudaverunt.  Mead, 
Sydenham,  Burserius,  et  Cullenus,  non  modo 
tutam  sed  necessariam  habuerunt.  Contra,  Wil- 
lan,  Bateman,  Fearson,  et  alii  haud  parvi  nomi¬ 
nis,  sanguinem  non  sine  periculo  in  hoc  morbo 
detracturum  esse  putaverunt.  Exempla  a  Doc- 
tore  Duncan,  juniore,  tradita,  quibus  antea  retu¬ 
li,  sanguinis  detractionem  in  hoc  morbo  non  esse 
periculosam  satis  probant.  In  decem  exemplis 
narratis,  duobus  exceptis,  sanguis  liberrime  mis¬ 
sus  fuit,  et  media  quantitas  sanguinis  detracti, 


*  Armstrong  on  Typhus  Fever. 

fuit  uncias  quadraginta  et  tres.  Foemina  octo¬ 
ginta  annos  nata,  sanguinem,  ad  uncias  octo,  fe¬ 
licissimo  eventu  perdidit.  Hinc  tutam  esse  ve- 
nassectionem  plane  videmus ;  an  tuto  autem  hoc 
remedium  negligamus,  dubitare  licet.  Juvenem, 
cujus  consanguinei  venassectioni  assentire  nega¬ 
verunt,  comate,  siderationi  superveniente,  devic¬ 
tum,  in  hac  urbe  vidi,  et  plurima  hujusmodi  ex¬ 
empla  nosocomiis  Londini  inveni.  Quidam  di¬ 
cunt  hoc  remedium,  licet  in  rure  utilissimum, 
Londino,  aliisque  oppidis  magnis,  vix  admitten¬ 
dum  esse.  De  febribus  etiam  eadem  opinio 
quondam  praevalebat ;  sed  hodie  his  locis,  et 
morbis,  sanguis  feliciter  detrahitur,  et,  ni  fallor, 
in  Erysipelate  successu  haud  minore,  hoc  re¬ 
medio  uteremur. 

Purgantia  in  Erysipelate  tractando,  admo¬ 
dum  utilia  et  necessaria  sunt ;  actionem  febri¬ 
lem,  signorum  localium  vehementiam,  et  pri¬ 
marum  viarum  morbi  indicia,  vel  tollunt  vel 
multum  minuunt.  In  initio  purgantia  acriora  ad¬ 
hibenda  sunt ;  scilicet,  hydrargyri  submurias,  et 
pulvis  convolvuli  j  alapae,  et  postea  alvus  pur¬ 
gantibus  lenioribus,  praecipue  salinis,  solvenda 

est.  In  exemplis  haud  paucis  quibus  non  mul¬ 
tum  urgeant  signa  localia,  et  primarum  viarum 
morbi  indicia  adsint,  huic  medicaminum  classi 
ad  morbum  levandum,  vel  tollendum,  tutissime 
confidere  licet. 

An  vomitus  in  Erysipelate  sit  utilis  non  ex¬ 
perientia  doceor.  In  initio  si  nausea  multum 
urgeat,  et  pulsus  non  sit  validus,  non  sine  fruc¬ 
tu  forsan  ;  sub  finem  autem,  delirio  multum  ur¬ 
gente,  vix  tuto,  ni  fallor,  movebitur.  Quamvis 
vomitus  plenus  inutilis  vel  nocens  sit,  commo¬ 
dum  erit  tartratem  antimonii  et  potassse  dosi- 
bus  parvis  et  repetitis,  magnesiae  sulphate  con¬ 
junctum,  adhibere.  Tali  conjunctione  Eesault 
felicissime  in  ista  Erysipelatis  forma  cui  cogno¬ 
men  biliosum  dedit,  usus  est. 

Medicamenta  diaphoretica  in  hoc  morbo  ad¬ 
juvant  multum,  cutis  secretionem  augendo,  et 
hinc  actionem  febrilem  minuendo  ;  vinum  tar- 
tratis  antimonii  et  potus  diluentes  optima  sunt. 
Medicamina  tamen  hujus  classis  solummodo  ad¬ 
juvantia  sunt,  et  nullo  modo  remediorum  dep¬ 
lentium  usui  praevenire  debent. 

Comate  superveniente,  vel  delirio  multum  ur¬ 
gente,  epispastica  inter  scapulas  adhibita  utilis¬ 
sima  sunt.  Saepe  etiam  multum  valent  prope 
partem  affectam  admota. 

Varia  medicamenta  stimulantia,  et  tonica, 
nonnullis  hodiernis  usurpantur  ;  praecipua  sunt 
vinum,  cinchona  officinalis,  et  carbonas  ammo- 
niae.  In  initio  morbi  omnes  stimulos  nocentes 
respicio  ;  sub  finem,  forsan,  si  multum  prostratae 
sint  vires,  paululum  vini  adhibeatur,  dum  alvus 
quotidie  vel  laxantibus,  vel  enematibus  ducenda 
est.  Cinchonae  officinalis  cortice,  si  non  nau¬ 
seam  excitat,  uti  licet ;  frequentissime  tamen  ca¬ 
lorem,  nauseam,  anxietatem  augendo,  nocet ; 
quum  ejus  usus  statim  intermittendus  est.  De 
stimulantium  usu  scripsit  Armstrong : — “  It  has 
been  my  misfortune  to  witness  this  disease  treat- 
ed  as  one  of  real  debility  in  numerous  examples  ; 
consequently,  wine  and  bark,  and  all  sorts  of 
cordials,  were  by  turns  exhibited ;  yet  this  treat- 
ment,  so  far  from  supporting  the  strength,  hard- 
ly  proved  successful  in  a  single  instance.”  Et 
etiam  dicit : — “  For  some  years  past,  I  bave 

closely  attended  to  this  disease,  and  can  con- 
fidently  declare,  that  I  have  always  found  it 
a  sthenic  disease  at  the  commencement.  Like 
every  acute  fever,  it  is  only  asthenic  in  the  latter 
stage,  in  which  a  universal  collapse  occurs,  the 
consequence  of  the  previous  excitem ent.”* * 
Remediorum  localium  usui  in  hoc  morbo  ob¬ 
jiciunt  multi,  vel,  si  aliquid  usurpatur,  pulve¬ 
rem  farinaceum  vel  tritici,  vel  seminum  lini,  so¬ 
lummodo  necessarium  esse  judicant»  Haud  infre- 
quenter  autem  hirudines  multo  commodo  usurpa¬ 
tos  vidi,  et  etiam  solutionem  in  aqua  plumbi  su- 
peracetatis.  His  remediis  objectum  est,  illos,  prop¬ 
ter  proclivitatem  morsuum  ad  gangraenam  sus¬ 
cipiendam,  nocere,  istam  morbi  translationem  in¬ 
ducendo.  Tritici  farina,  tam  maxime  laudata, 
nonnunquam  humore,  vesiculis  ruptis,  effuso, 
crustam  format,  quae  partem  multum  irritat. 
Remedia  oleosa  vix  ullis  hodiernis  in  hoc  morbo 
usurpantur.  Chirurgus  celebris, f  Dominus  Cope- 

.  n  i.  —  . .  .  --  . 

*  Armstrong  on  Typhus. 

t  Practical  Observations  on  Surgery. 

land  Hutchinson,  se  multum  commodi  in  Erysi¬ 
pelate  phlegmonoso  vidisse  testatur,  parte  affecta 
scalpello  incisa.  In  Erysipelate  ab  injuriis  ca¬ 
piti  illatis  excitato,  hoc  remedium  utile  vidi, 
ubi  suppuratio  impendebat ;  in  exemplis  autem 
Erysipelatis  solitis,  vix  necesse  erit  remedio 
tam  saevo  uti.  Idem  a  Doctore  Friend  lauda¬ 
tum  videmus,  qui  sic  scripsit :  ‘e  In  Erysipelate 
praesertim,  sed  et  in  aliis  quoque  casibus  ubi  in¬ 
flammatio  adest,  experientia  docet,  per  ipsius 
partis  scarificationem,  cum  membranae  illic  onere 
gravatae  crassiores  appareant,  frequenter  malum 
omne  mira  cum  celeritate  dissipatum  evan¬ 
escere.”* 


*  Friend,  Historia  Medicinae. 

